วัดภาวนาภิรตาราม
คณะสงฆ์วัดภาวนาภิรตาราม
วัดภาวนาภิรตาราม ตั้งอยู่เลขที่ ๑๘๗ ถนนบางกอกน้อย - ตลิ่งชัน แขวงบางขุนนนท์ เขตบางกอกน้อยกรุงเทพมหานคร มีเนื้อที่ทั้งหมด ๘ ไร่ ๒ งาน ๔๐ ตารางวาอาณาเขตของวัด ด้านหน้าติดคลองบางกอกน้อย ด้านเหนือ ด้านใต้และทิศตะวันตก มีลำคูแนวกั้นเขต ประวัติโดยสังเขป วัดภาวนาภิรตาราม เดิมชื่อว่า วัดใหม่วินัยชำนาญ สร้างขึ้นเมื่อ พ.ศ.๒๔๒๙ ในรัชสมัยพระบาทสมเด็จพระเจ้าอยู่หัว รัชกาลที่ ๕ โดย “ขุนชำนาญสมบัติ” เจ้าจำนวนหอรัชฎากรพิพัฒน์ (เล็กจุลกะ) ต่อมาได้รับพระราชทานบรรดาศักดิ์เป็นพระภาษีสมบัติบริบูรณ์ และ คุณหญิงเผื่อน จุลกะ ต่อมา พ.ศ. ๒๔๕๕ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ เสด็จฯ มาพระราชทานผ้าพระกฐินเป็นการส่วนพระองค์และได้พระราชทานนามวัดใหม่ว่า“วัดภาวนาภิรตาราม” ภายในอุโบสถวัดภาวนาภิรตาราม มีจิตรกรรมฝาผนังเขียนโดยช่างฝีมือท้องถิ่นในสมัยรัชกาลที่ ๕-๖ เป็นเรื่องทศชาติโดยในแต่ละภาพจะสอดแทรกชีวิตประจำวันของชาวบ้าน รถเจ๊ก ศาลเจ้า และทหารในเครื่องแบบชาวตะวันตก เสมือนเป็นภาพที่บันทึกประวัติศาสตร์ ของยุคได้เป็นอย่างดีเทคนิคการเขียนภาพได้รับมาจากตะวันตก โดยการระบายสีที่เกิดเป็นมิติในภาพ ที่มา : คณะสงฆ์วัดภาวนาภิรตาราม. (2564). อนุสรณ์พระราชทานเพลิงศพ พระภาวนาวรคุณ วิ. 21 เซ็นจูรี่.
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
วัดใหม่วินัยชำนาญ